**MEGÁLLAPODÁS**

amely létrejött egyrészről **Körmend Város Önkormányzata** (9900 Körmend, Szabadság tér 7., adószám: 15733610-2-18, képviseli: Bebes István polgármester),

másrészről **Őriszentpéter Város Önkormányzata** (9941 Őriszentpéter Városszer 106., adószám: 15733713-2-18, képviseli: Őr Zoltán polgármester)

között az alábbiak szerint:

1. A szerződő felek megállapítják, hogy a ***TOP-1.2.1-15*** kódszámú pályázati felhívásra benyújtott **TOP-1.2.1-15-VS1-2016-00003 azonosító számú**„**Természeti kincseink nyomában - az Őrség és a Rábamente integrált turisztikai fejlesztése”** című projektet közösen, konzorciumi együttműködésben valósítják meg, melyet a Nemzetgazdasági Minisztérium Regionális Fejlesztési Operatív Program Irányító Hatósága, mint Támogató 2017. május 1-én kelt kiértesítésével támogatásban részesített.
2. A szerződő felek megállapítják, hogy a projekt során mindkét konzorciumi félnek a közbeszerzésekről szóló 2015. évi CXLIII. törvény (továbbiakban Kbt. ) hatálya alá eső nemzeti értékhatárt elérő közbeszerzéseket kell lebonyolítaniuk. A Kbt. 27.§ (3) bekezdés alapján a közbeszerzési eljárásokat Felelős Akkreditált Közbeszerzési Szaktanácsadó bevonásával kell lefolytatni. A közbeszerzési eljárás költségei a projektben a Konzorciumvezető Körmend Város Önkormányzata költségvetési kiadási során jelennek meg.
3. A szerződő felek megállapodnak abban, hogy a közbeszerzési eljárásokat az alábbiak szerint bonyolítják le:
4. a közbeszerzési feladatok szakszerű ellátása érdekében a Felelős Akkreditált Közbeszerzési Szaktanácsadó kiválasztására irányuló árajánlatkérést és a legjobb ajánlattevő kiválasztását Körmend Város Önkormányzata, mint Konzorciumvezető bonyolítja le
5. a legjobb ajánlatot tevő személlyel vagy gazdasági szereplővel a lefolytatott ajánlatkérés alapján Körmend Város Önkormányzata, mint Konzorciumvezető köt megbízási szerződést a közbeszerzési szaktanácsadói feladatok ellátására
6. a kiválasztott közbeszerzési szaktanácsadó vizsgálja meg és tesz javaslatot arra vonatkozóan, hogy a projekt során a két konzorciumi fél által megvalósítandó közbeszerzési eljárásokat milyen eljárásrendben, milyen szabályok megtartásával kell megvalósítani, majd ő végzi el a közbeszerzési eljárások előkészítési és teljes körű lebonyolítási feladatait
7. tekintettel arra, hogy a közbeszerzési eljárás költségei a projektben a Konzorciumvezető Körmend Város Önkormányzata költségvetési kiadási során jelennek meg, jelen szerződésben foglaltan Őriszentpéter Város Önkormányzata meghatalmazza Körmend Város Önkormányzatát azzal, hogy a Kbt. 29.§ (1) bekezdése alapján nevében és helyette folytassa le azon közbeszerzési eljárást vagy eljárásokat, ahol Őriszentpéter város Önkormányzata számára az önálló ajánlatkérés lehetőségét a Kbt. a kiválasztott közbeszerzési tanácsadó álláspontja biztosítja. Azon eljárásokban, ahol a Kbt. 29.§ (1) bekezdése alapján Körmend Város Önkormányzata folytatja le az ajánlatkérést Őriszentpéter Város Önkormányzata helyett, a felek megállapodása a következő:
8. a közbeszerzési eljárást megindító ajánlattételi felhívást és dokumentációt, és annak részeként a közbeszerzési eljárás nyertes ajánlattevőjével megkötendő szerződéstervezetet Őriszentpéter Város Önkormányzata (vagy az általa meghatalmazott személy vagy szervezet) is előzetesen, írásban véleményezi és jóváhagyja, amely véleményezés és jóváhagyás alapján Körmend Város Önkormányzata indítja meg a közbeszerzési eljárást Őriszentpéter Város Önkormányzata nevében, Körmend Város Önkormányzata által jóváhagyott közbeszerzési szabályzat alapján
9. Őriszentpéter Város Önkormányzata (vagy az általa meghatalmazott személy vagy szervezet) előzetesen írásban véleményezi és jóváhagyja az ajánlatkérésére felkérendő szervezetek körét, amennyiben erre az adott eljárástípusban szükség van,
10. Őriszentpéter Város Önkormányzata a képviselőjén (polgármester) vagy az általa meghatalmazott személyen keresztül kap tájékoztatást a közbeszerzési eljárás lebonyolításáról, a beérkezett ajánlatokról és azok tartalmáról, a hiánypótlási felhívásokról, és azok teljesítéséről vagy nem teljesítéséről, az eljárás eredményéről vagy eredménytelenségéről. Őriszentpéter Város Önkormányzata a képviselőjén (polgármester) vagy az általa meghatalmazott személyen keresztül írásban véleményezi a közbeszerzési eljárás lebonyolítása során keletkezett iratokat,
11. Amennyiben a közbeszerzési eljárás során ajánlattevői oldalon kérdés merülne fel, úgy a kérdésre adott választ Körmend Város Önkormányzata Őriszentpéter Város Önkormányzatának képviselőjével vagy az általa meghatalmazott személlyel előzetesen írásban egyezteti, azzal, hogy a válasz tényszerűségéért és szakmai helytállóságáért Őriszentpéter Város Önkormányzata tartozik helytállni
12. Eredményes közbeszerzési eljárás esetén a közbeszerzési eljárás eredményeképpen Őriszentpéter Város Önkormányzata köti meg a nyertes ajánlattevővel a szerződést.

Az a)-c) pontban írtakat a felek a közbeszerzés közösen végzett részeinek tekintik.

1. amennyiben a projekt során lesz olyan beszerzés, amit a közbeszerzési szaktanácsadó álláspontja szerint közös közbeszerzésben kell lebonyolítani, ebben az esetben a konzorciumi felek közös ajánlatkérőként valósítják meg a beszerzést, amely esetben a két konzorciumi partner közös -együttes - felelősséggel tartozik a közbeszerzési eljárások szabályszerű lebonyolításáért a Kbt. 29. § (4) bekezdésével összhangban. Ebben az esetben a konzorciumi felek kifejezetten a közös ajánlatkérés alapján megvalósítandó közbeszerzési eljárás(ok) lebonyolítására közös közbeszerzési szabályzatot fogadnak el.
2. a közbeszerzési eljárások lebonyolításának költségét, azaz a közbeszerzési tanácsadó megbízási díját Körmend Város Önkormányzata, mint Konzorciumvezető egyenlíti ki és számol el azzal a támogatást nyújtó előtt
3. a közbeszerzési hirdetmények ellenőrzési díját és az elektronikus közbeszerzés esetén felmerülő rendszerhasználati díjat a projekt során közös ajánlatkérés keretében megvalósuló közbeszerzési eljárás során Körmend Város Önkormányzata, mint Konzorciumvezető egyenlíti ki, abban az esetben, ha van a projektben erre rendelkezésre álló és e címen elszámolható szabad forrás, ellenkező esetben a felek megállapodása az, hogy 50-50%-ban viselik a közbeszerzési hirdetmények ellenőrzési díját és az elektronikus közbeszerzés esetén felmerülő rendszerhasználati díjat
4. azon esetben, ahol Körmend Város Önkormányzata a Kbt. 29.§ (1) bekezdése alapján Őriszentpéter Város Önkormányzata nevében és helyett folytatja le a közbeszerzési eljárást vagy eljárásokat, a közbeszerzési hirdetmények ellenőrzési díját és az elektronikus közbeszerzés esetén felmerülő rendszerhasználati a projektben erre rendelkezésre álló és e címen elszámolható szabad forrás terhére számolja el a Konzorciumvezető Körmend Város Önkormányzata azzal, hogy amennyiben ez nem lehetséges, abban az esetben Őriszentpéter Város Önkormányzata viseli a közbeszerzési eljárás(ok) során felmerült közbeszerzési hirdetmények ellenőrzési díját és az elektronikus közbeszerezés esetén felmerülő rendszerhasználati díjat, melyet Körmend Város Önkormányzata továbbszámlázással érvényesít Őriszentpéter Város Önkormányzata felé.
5. azon esetben, ahol Körmend város Önkormányzata saját nevében folytatja le a közbeszerzési eljárást vagy eljárásokat, a közbeszerzési hirdetmények ellenőrzési díját és az elektronikus közbeszerzés esetén felmerülő rendszerhasználati a projektben erre rendelkezésre álló és e címen elszámolható szabad forrás terhére számolja el a Konzorciumvezető Körmend Város Önkormányzata azzal, hogy amennyiben ez nem lehetséges, abban az esetben Körmend Város Önkormányzata viseli a közbeszerzési eljárás(ok) során felmerült közbeszerzési hirdetmények ellenőrzési díját és az elektronikus közbeszerezés esetén felmerülő rendszerhasználati díjat.

A szerződő felek a megállapodásukat jóváhagyólag írják alá.

Körmend, 2018…………………

**Körmend Város Önkormányzata**

**képviseli: Bebes István polgármester**

**Őriszentpéter Város Önkormányzata**

**képviseli: Őr Zoltán polgármester**